UPDATE ORA 21.27 Circulaţia rutieră a fost reluată pe DN 65 între localităţile Piteşti şi Slatina, la kilometrul 62, în Priseaca, unde a avut loc un accident rutier în urma căruia o persoană a murit şi 18 au fost rănite, a anunţat purtătorul de cuvânt al Inspectoratului de Poliţie Judeţean (IPJ) Olt, Claudia Radu.



În accident au fost implicate trei autoturisme, un microbuz de pasageri şi un autotren care transporta maşini.



Traficul rutier pe DN 65 Slatina - Piteşti, la Priseaca, a fost blocat timp de peste cinci ore, circulaţia fiind deviată pe rute ocolitoare.

UPDATE ORA 19:16 Olt: Se acţionează cu o macara de mare tonaj pe DN 65, la Priseaca; traficul rutier, deviat pe rute ocolitoare

Traficul rutier pe DN 65 Slatina - Piteşti, la Priseaca, unde marţi după-amiaza s-a produs un accident în urma căruia o persoană a murit şi 18 au fost rănite, rămâne în continuare blocat până la ridicarea de pe carosabil a autovehiculelor implicate, iar circulaţia a fost deviată pe rute ocolitoare.

Potrivit purtătorului de cuvânt al Inspectoratului de Poliţie Judeţean (IPJ) Olt, Claudia Radu, pentru reluarea circulaţiei maşinilor pe DN 65 la Priseaca trebuie să fie îndepărtate de pe carosabil autovehiculele implicate în accident, printre ele fiind şi un autotren ce transporta maşini.



Traficul rutier se desfăşoară pe rute ocolitoare astfel: pe ruta Valea Mare - Priseaca pentru autoturisme şi DJ 677, prin localităţile Jitaru - Potcoava - Perieţi - Bălteni - Recea - Slatina pentru autovehiculele mari din ambele direcţii şi pentru autoturismele din direcţia Piteşti - Slatina.



Direcţia Regională de Drumuri Craiova a anunţat, pe facebook, că macaraua de mare tonaj a sosit la Priseaca pentru ridicarea autotrenului şi angajaţii SDN Slatina acţionează pentru dirijarea traficului rutier şi eliberarea părţii carosabile.



Claudia Radu a menţionat că nu au fost încă stabilite toate cauzele şi condiţiile producerii accidentului, printre acestea fiind şi nepăstrarea distanţei corespunzătoare.



O persoană a decedat, 14 au fost transportate la spital şi patru persoane au fost asistate medical la faţa locului în urma accidentului rutier produs marţi după-amiaza pe DN 65, la Priseaca, între un microbuz, trei autoturisme şi un autotren.



Victima decedată, un bărbat de 49 de ani, din Scorniceşti, era pasager în microbuz.



În condiţiile numărului mare de victime, la Spitalul Judeţean de Urgenţă Slatina au fost chemaţi de acasă 15 medici chirurgi şi anestezişti şi 20 de asistente, potrivit managerului Cătălin Rotea, care a menţionat că două femei, dintre care una gravidă în 25 de săptămâni, au rămas internate iar celelalte victime au fost evaluate şi sunt în diferite faze ale investigaţiilor.



Printre persoanele rănite este şi o femeie gravidă, în vârstă de 27 de ani, şoferiţă a uneia dintre maşinile implicate. Două dintre persoanele asistate medical sunt copii, care în momentul accidentului erau într-un autoturism împreună cu mama lor.



Cele mai multe victime - 13 - se aflau în microbuz în momentul accidentului.



Pe durata intervenţiei echipajelor medicale a fost activat planul roşu, care a încetat la ora 16,20, odată cu intervenţia echipajelor medicale la locul accidentului.

UPDATE ORA 17:44 Olt: O persoană a murit şi 14 au fost transportate la spital după accidentul de la Priseaca

O persoană a decedat, 14 au fost transportate la spital şi patru persoane au fost asistate medical la faţa locului în urma accidentului rutier produs marţi după-amiaza pe DN 65, la Priseaca, între un microbuz, trei autoturisme şi un autotren.

Victima decedată, un bărbat de 49 de ani, din Scorniceşti, era pasager în microbuz.



"În urma accidentului, o persoană a decedat, 14 au fost transportate la spital şi patru persoane au fost asistate medical la locul accidentului, refuzând transportul la spital", au precizat reprezentanţii Inspectoratului pentru Situaţii de Urgenţă (ISU) Olt şi Serviciului de Ambulanţă Judeţean (SAJ) Olt.



Printre persoanele rănite este şi o femeie gravidă în luna a şaptea, în vârstă de 27 de ani, şoferiţă a uneia dintre maşinile implicate. Două dintre persoanele asistate medical sunt copii, care în momentul accidentului erau într-un autoturism împreună cu mama lor.



Cele mai multe victime - 13 - se aflau în microbuz în momentul accidentului.



Pe durata intervenţiei echipajelor medicale a fost activat planul roşu, care a încetat la ora 16,20, odată cu intervenţia echipajelor medicale la locul accidentului.



Traficul rutier în zona accidentului, produs pe DN 65 (Piteşti - Slatina), la Priseaca, a fost întrerupt timp de peste două ore.

UPDATE ORA 16:17 Olt: Accident rutier cu 16 victime pe DN 65, la Priseaca; a fost activat planul roşu de intervenţie

Autorităţile din judeţul Olt au activat planul roşu de intervenţie în urma unui accident rutier produs marţi pe DN 65, la Priseaca, între mai multe autovehicule, în urma căruia au fost anunţate 16 victime rănite, potrivit purtătorului de cuvânt al Serviciului de Ambulanţă Judeţean (SAJ) Olt, medicul Marian Furtună.



Acesta a precizat că una dintre victime este în stare gravă. La faţa locului se află nouă echipaje de la Ambulanţă. Furtună a precizat că intervenţia este în dinamică.



La intervenţie acţionează şi şapte ambulanţe SMURD, potrivit purtătorului de cuvânt al Inspectoratului pentru Situaţii de Urgenţă (ISU) Olt, Dan Ţolu. El a precizat că şi alte echipaje de la ISU Olt acţionează la locul accidentului, respectiv o autospecială pentru victime multiple, un echipaj de descarcerare precum şi o autospecială de stingere cu modul de descarcerare.



Accidentul s-a produs pe DN 65, la intersecţia spre Valea Mare şi Priseaca.



Potrivit reprezentanţilor ISU şi SAJ Olt, în accident sunt implicate un microbuz, trei autoturisme, un autotren.



Una dintre victime este posibil să fie decedată, una este inconştientă, încarcerată şi cu traumatism cranian, iar o altă victimă este o gravidă.



Gravida şi persoana inconştientă reprezintă urgenţe de cod roşu, potrivit medicului Marian Furtună, care a menţionat că celelalte victime ale accidentului au leziuni considerate urgenţe de cod galben şi verde şi cinci dintre ele refuză transportul la spital.

ORA 16:00 Olt: 16 victime în urma unui accident rutier pe DN 65, la Priseaca; a fost activat Planul Roşu de Intervenţie

Autorităţile din judeţul Olt au activat planul roşu de intervenţie în urma unui accident rutier produs marţi pe DN 65, la Priseaca, între mai multe autovehicule, în urma căruia au fost anunţate 16 victime rănite, potrivit purtătorului de cuvânt al Serviciului de Ambulanţă Judeţean (SAJ) Olt, medicul Marian Furtună.



Acesta a precizat că una dintre victime este în stare gravă. La faţa locului se află nouă echipaje de la Ambulanţă. Furtună a precizat că intervenţia este în dinamică.



Potrivit Centrului Infotrafic, traficul rutier pe DN 65, la Priseaca, în judeţul Olt, este blocat, după un accident în care au fost implicate două autoturisme, un microbuz, o autoutilitară şi un autotren. AGERPRES / (AS - autor: Cristina Matei, editori: Marius Frăţilă, Antonia Niţă, editori online: Ady Ivaşcu, Anda Badea)

*** UPDATE-ul este realizat în baza ştirilor AGERPRES, orele indicate reprezentând momentul difuzării ştirilor pe fluxul agenţiei.

Citiţi şi:

Accidente rutiere grave (cronologie aprilie-iulie 2019)